রাজধানীর গণপরিবহন এবং ট্রাফিক ব্যবস্থাপনার উন্নয়ন ও শৃঙ্খলা ফেরাতে এবং ত্রুটি খুঁজতে প্রধানমন্ত্রীর মুখ্য সচিব মো. নজিবুর রহমানের নেতৃত্বে গঠিত উচ্চ পর্যায়ের দলের সদস্যরা সড়ক ও বিভিন্ন মোড় সরেজমিন ঘুরে পর্যবেক্ষণ করেন। গতকাল শনিবার সকাল সাড়ে ১০টার দিকে উত্তরার আবদুল্লাহপুর থেকে তারা সড়ক পরিদর্শন শুরু করেন। পরিদর্শনকালে দলটি উত্তরা থেকে বিমানবন্দর হয়ে দক্ষিণ সিটির নগর ভবন পর্যন্ত রাজধানীর বিভিন্ন সড়ক সরেজমিন ঘুরে দেখেন।